text: Camilla blev europamester
  21 august 2011 kl. 12.44
  Camilla Pedersen fra Esbjerg Triathlon og Motion blev søndag suveræn europamester i hendes debut på langdistance triathlon (4 km svøm, 120 km cykling og 30 km løb) i finske Tampere.
  I lige så suveræn stil og ligeledes som debutant blev Michelle Vesterby (Odense Triathlon Klub) viceeuropamester små 5 min efter Camilla, men mere end 10 min foran polske Ewa Bugdol på tredjepladsen. Pigerne førte an fra første fløjt og udbyggede deres føring på cyklingen. Begge løb i flot stil, så der var aldrig tvivl om udfaldet.
  